laion/Wikipedia-Exotic huggingface dataset:
ראש העיינשטיין/אינלונימוס

ראש העיינשטיין/אינלונימוס הוא אלבום הבכורה של הראפר רון נשר, האלבום יצא לאור ב-1 במאי 2018, על ידי חברת התקליטים יוניסל. האלבום מכיל 24 רצועות, שמתחלקות לשני דיסקים. חלק הראשון נקרא "אינלונימוס", שכולל את השירים הגסים, והחלק השני נקרא "ראש העיינשטיין", שכולל את השירים הלא גסים. באלבום מתארחים אמנים כמו: ויק אוחנה, עומרי 69 סגל, מושיק עפיה, דנידין, ג'הבי, יפית אמון, וקייסי. כל השירים נכתבו והולחנו על ידי רון נשר (למעט היכן שמצוין אחרת).  האלבום ראש העיינשטיין/אינלונימוס באתר ספוטיפיי האלבום ראש העיינשטיין/אינלונימוס באתר דיזר האלבום ראש העיינשטיין/אינלונימוס באתר אפל מיוזיק האלבום ראש העיינשטיין/אינלונימוס באתר טיידל האלבום ראש העיינשטיין/אינלונימוס באתר יוטיוב עומרי 69 סגל, מוטי סימון, אלמוג לסרי, ויק אוחנה, ארז שפירא, גלעד מרקוביץ', ליאור אברמוב, ניב שטובי, גל שליו, דינמיקס, דיז אנד גוף ארז שפירא, קייסי, עומרי 69 סגל, בומרנג, מנגיסטו, ויק ו-Eagleeyegang
אנואר אל-ע'אזי

אנואר אל-ע'אזי (בהולנדית: Anwar El Ghazi; נולד ב-3 במאי 1995) הוא כדורגלן הולנדי ממוצא מרוקאי, המשחק בעמדת הקשר. אל-ע'אזי החל את הקריירה שלו בכדורגל במחלקת הנוער של מועדון BVV Barendrecht (אנ'), ובהמשך הצטרף לאקדמיית הנוער של פיינורד למשך שתי עונות. אחר כך הצטרף לקבוצת ספרטאן לפני שעבר לספרטה רוטרדם. בשנת 2013 הצטרף לאקדמיה לנוער אייאקס. במהלך עונת 2014 שיחק בקבוצת אייאקס הבוגרת. באחד ממשחקי קדם העונה, כבש שמונה שערים ב־150 דקות, והפך למלך השערים של אייאקס בקדם העונה. ב־31 בינואר 2017 עבר אל-ע'אזי לליל, תמורת שמונה מיליון אירו. ב־22 באוגוסט 2018 חתם באסטון וילה. הוא ערך את הופעת הבכורה שלו ב־25 באוגוסט 2018 במשחק נגד רדינג, שהסתיים בתיקו 1–1. ב־27 במאי 2019 הבקיע את שער הבכורה שלו באסטון וילה במשחק נגד דרבי קאונטי, שהסתיים בניצחון קבוצתו 1–2. בינואר 2022 הושאל לאברטון, במדיה ערך 2 הופעות בלבד. ב-31 באוגוסט 2022 חזר להולנד וחתם בפ.ס.וו. איינדהובן. ב-22 בספטמבר 2023 חתם במיינץ 05. ב-17 באוקטובר 2023 מיינץ 05 הודיעו שאל גאזי מושעה מכל פעילות בקבוצה בעקבות פרסומים שהפיץ ברשתות החברתיות, התומכות בארגון הטרור חמאס במהלך מלחמת חרבות ברזל. בהמשך חזר לקבוצה לאחר שהתנצל. לאחר מכן פרסם פוסט נוסף בסגנון דומה דבר שהביא לשחרורו מהקבוצה. כבעל אזרחות כפולה, היה אל-ע'אזי זכאי לייצג את נבחרת הולנד או את נבחרת מרוקו, אך בחר לייצג את הולנד. אל-ע'אזי ערך את הופעת הבכורה שלו בנבחרת הנוער במשחק ידידות נגד אוסטריה ב־15 באוקטובר 2012. מדיה וקבצים בנושא אנואר אל-ע'אזי בוויקישיתוף אנואר אל-ע'אזי, ברשת החברתית אקס (טוויטר) אנואר אל-ע'אזי, ברשת החברתית אינסטגרם אנואר אל-ע'אזי, באתר Transfermarkt אנואר אל-ע'אזי, באתר Soccerway אנואר אל-ע'אזי, באתר BDFutbol אנואר אל-ע'אזי, באתר WorldFootball.net אנואר אל-ע'אזי, באתר National Football Teams אנואר אל-ע'אזי, באתר FootballDatabase.eu אנואר אל-ע'אזי, באתר ESPN מערכת ספורט היום, אנואר אל גאזי שוחרר סופית ממיינץ ותקף: "אובדן הפרנסה הוא כלום בהשוואה לגיהינום של החפים מפשע בעזה", באתר ישראל היום, 4 בנובמבר 2023 ynet ספורט, אחרי שהתבטא שוב נגד ישראל: מיינץ שיחררה את אנואר אל גאזי, באתר ynet, 3 בנובמבר 2023
צאי מינג-יין

צאי מינג-יין (בסינית: 蔡明諺; נולד ב-7 בינואר 1996) הוא ג'ודוקא טייוואני אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד ליאניסלב גרצ'ב הבולגרי. מינג-יין מחזיק בשתי מדליות ארד מאליפות אסיה, בהן זכה בשנים 2012 ו-2013. צאי מינג-יין, באתר olympedia.org צאי מינג-יין, באתר איגוד הג'ודו העולמי צאי מינג-יין, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ערך זה הוא קצרמר בנושא ספורטאים ובנושא טאיוואן. אתם מוזמנים לתרום לוויקיפדיה ולהרחיב אותו.
פרי מגדים

פרי מגדים הוא חיבור על השולחן ערוך חלק אורח חיים ויורה דעה, שנכתב על ידי רבי יוסף תאומים שנודע בעיקר בזכות חיבורו זה, והוא אחד החיבורים הידועים והנחשבים שנדפסו על השולחן ערוך. עיקרו של החיבור הוא פירוש על נושאי כליו של השולחן ערוך, מגן אברהם, טורי זהב ושפתי כהן. חיבור זה אף היווה מקור לפסקי הלכה רבים, והפוסקים האחרונים כדוגמת המשנה ברורה ועוד, הסתמכו עליו רבות בפסיקותיהם. ה"פרי מגדים", כשאר ספרי המחבר, מוכר בעיקר בשל חדירתו לעומק הסוגיות, מבלי להיכנס לפלפולים מפותלים שלהם התנגד נחרצות. הוא ביקר ”למדנים תורניים האוהבים פלפול של הבל, אבני בהו על קו תהו, ושונאים איש הישר הולך”. על המחבר מסופר כי לפני שחיבר את פירוש ה'פרי מגדים' לחלק יורה דעה שבשולחן ערוך, למד את מסכת חולין במשך עשרים שנה רצופות, ורק אחרי שחזר עליה מאה ואחת פעמים והייתה שגורה על פיו עם מפרשיה, כתב את פירושו. את ספרו "פרי מגדים" כתב מספר פעמים, ובהן שכתב את כולו מחדש. מסיבה זו פעמים רבות נמצאות בספרו הפניות למה שכתב במקום אחר ואינן בנמצא. עיקר החיבור מתמקד בביאור חיבוריהם של מפרשי השולחן ערוך. חיבור הפרי מגדים נתחבר לחלק אורח חיים ולחלק יורה דעה. את חלק אורח חיים מקיף הוא מתחילתו ועד סופו, בעוד בחלק יורה דעה מגיע החיבור מסימן א' עד סימן קיב. חיבורו 'פרי מגדים' מכיל פירושים, הערות וביאורים על חלק אורח חיים של השולחן ערוך ועל חלק יורה דעה. החלק על אורח חיים כולל שני חלקים: "משבצות זהב" שהוא פירוש לספרו של הט"ז, ו"אשל אברהם" על סדר המגן אברהם. הפירוש על חלק על יורה דעה כולל שני חלקים: "משבצות זהב" על הט"ז, ו"שפתי דעת" על סדר הש"ך. בעבר נדפס ה"פרי מגדים" בסוף כל כרך של השולחן ערוך. במהדורות החדשות של שולחן ערוך שנדפסו לאחרונה היו שהחלו להדפיסו סביב ה"שולחן ערוך" עצמו, עקב חשיבותו. מלבד החיבור עצמו, הכולל פירוש על נושאי הכלים, נודע חיבור ה"פרי מגדים" ב"פתיחות" (הקדמות) שהוא מקדים לכל נושא הלכתי ב"שולחן ערוך", ובהן הוא מבהיר את עקרונות ויסודות הנושא. פתיחות אלו כוללות חקירות וספיקות שונים בהלכה בנושאים שונים. כמו כן בפתיחת ספרו כתב המחבר מאמר ארוך ובו הוא מסכם באריכות את כל הדינים הנוגעים למורה הוראה בסדר הוראת ההלכה לשואלים. חיבור זה יחיד מסוגו ובעל חשיבות רבה לכל פוסק. על ה'פרי מגדים' נכתבו ספרי פירושים וקיצורים שונים, בעיקר בשל קושי בהבנת דבריו שנכתבו לעיתים בקיצור רב, ובראשי תיבות שאינם נפוצים, וכן מחמת סגנון ההתנסחות הייחודי, המקשה על הבנת הדברים. "תאומים, יוסף בן מאיר", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק י, עמוד 221, באתר היברובוקס פרי מגדים, ב"אנציקלופדיה יהודית" באתר "דעת" פרי מגדים, ‏יורה דעה, טקסט דיגיטלי באתר ספריא יוסף בן מאיר תאומים (1727-1792.), פרי מגדים, דף שער בספרייה הלאומית הרב יוסף תאומים, פרי מגדים, סוף הלכות פסח הרב יוסף תאומים, פרי מגדים, סוף הלכות ראש חודש איגרתו המובאת בתחילת הפרי מגדים לאורח חיים
פרדיננד קינגסלי

פרדיננד קינגסלי (באנגלית: Ferdinand Kingsley; נולד ב-13 בפברואר 1988) הוא שחקן ומוזיקאי אנגלי, הידוע מהופעתו בתפקיד צ'ארלס אלמה פרנקטלי בסדרת הדרמה הביוגרפית "ויקטוריה" של רשת ITV. קינגסלי נולד בלימינגטון ספא שבווריקשייר. הוא בנם של השחקן בן קינגסלי ובמאית התיאטרון אליסון סאטקליף. קינגסלי למד בבית הספר ווריק ובבית הספר גילדהול למוזיקה ודרמה. בתיאטרון שיחק קינגסלי במחזות "טרוילוס וקרסידה" ו"איולף הקטן" עבור הלהקה השייקספירית המלכותית. בשנים 2010 ו-2011 גילם את רוזנקרנץ בהפקה של התיאטרון המלכותי הלאומי של המחזה "המלט". על תפקיד זה זכה בפרס איאן צ'ארלסון לשנת 2010. עוד גילם את פייאקס במחזה "Welcome to Thebes". ב-2007 גילם קינגסלי את דמותו של אמברוסינוס הצעיר בקטעי פלשבק של הדמות אמברוסינוס, אותה גילם אביו בן קינגסלי. הוא שיחק בתפקיד אלברט אורייה בסרט הדוקומנטרי "Vincent Van Gogh: Painted With Words" של ה-BBC.". ב-2012 הופיע בתפקיד בושי בסרט הטלוויזיה "ריצ'רד השני" כחלק מהסדרה "הכתר החלול" המבוססת על מחזות שייקספיריים. באוגוסט 2012 שיחק בתפקיד כפול של ישו ואלוהים בהפקה של המחזות "York Mystery Plays". ב-2013 הופיע בתפקיד הרוצח היהודי האנרכיסט ג'ושואה בלום בסדרת הדרמה התקופתית "ריפר סטריט". עוד השתתף בתפקיד אורח בפרק "Elephants Can Remember" בסדרה "פוארו" על פי ספריה של אגאתה כריסטי, ובסרט "The Whale" של ה-BBC בתפקיד אובד הנדריקס. ב-2014 הופיע קינגסלי בסרט הקולנוע "דרקולה: ההתחלה" בתפקיד חמזה ביי. באביב 2013 כיכב קינגסלי בסרט קצר "Dance in Colour" של להקת The Crookes. ב-2016 החל לגלם את דמותו של הטבח האיטלקי-בריטי צ'ארלס אלמה פרנקטלי בסדרת הדרמה "ויקטוריה" של רשת ITV. פרדיננד קינגסלי, ברשת החברתית אקס (טוויטר) פרדיננד קינגסלי, במסד הנתונים הקולנועיים IMDb (באנגלית) פרדיננד קינגסלי, באתר AllMovie (באנגלית) פרדיננד קינגסלי, במסד הנתונים הקולנועיים KinoPoisk (ברוסית) "National Theatre". אורכב מ-המקור ב-29 באפריל 2012. נבדק ב-24 במאי 2012. {{cite web}}: (עזרה) York Press May 2012 The Last Legion "Painted with Words". אורכב מ-המקור ב-5 במאי 2013. נבדק ב-24 במאי 2012. {{cite web}}: (עזרה) "BBC - Cast confirmed for BBC Two's cycle of Shakespeare films - Media Centre". www.bbc.co.uk. BBC News North Yorkshire
מהליה (זמרת)

מהליה בורקמאר (באנגלית: Mahalia Burkmar; נולדה ב-1 במאי 1998), המוכרת בשם הבמה מהליה (באנגלית: Mahalia), היא זמרת-יוצרת ושחקנית אנגלייה. מהליה נולדה בסיסטון (אנ') שבמחוז לסטרשייר שבממלכה המאוחדת ב-1 במאי 1998. ב-10 ביולי 2012, הוציאה את המיני-אלבום הראשון שלה, Head Space. ב-11 בדצמבר 2015, הוציאה את המיני-אלבום השני שלה, Never Change. ב-2016, שיחקה בסרט הקולנוע הבריטי Brotherhood (אנ') בתפקיד תיאה. ב-16 בדצמבר 2016, הוציאה את אלבום המוזיקה הראשון שלה, Diary Of Me. ב-21 בספטמבר 2018, הוציאה את המיני-אלבום השלישי שלה, Seasons. ב-2019, הייתה מועמדת לקטגוריית פרס המבקרים של פרסי המוזיקה הבריטית. ב-6 בספטמבר 2019, הוציאה את אלבום המוזיקה השני שלה, Love and Compromise. בין השירים באלבום, נמצאים הסינגלים "Do Not Disturb"‏, "Simmer" ‏(בשיתוף פעולה עם בורנה בוי)‏ ו-"What You Did" ‏(בשיתוף פעולה עם אלה מאי). ב-2020, הייתה מעומדת לקטוגריית זמרת בריטית של פרסי המוזיקה הבריטית. ב-1 במאי 2020, הוציאה את המיני-אלבום הרביעי שלה, Isolation Tapes. מדיה וקבצים בנושא מהליה בוויקישיתוף אתר האינטרנט הרשמי של מהליה (באנגלית) מהליה, ברשת החברתית פייסבוק מהליה, ברשת החברתית אקס (טוויטר) מהליה, ברשת החברתית אינסטגרם מהליה, ברשת החברתית טיקטוק מהליה, סרטונים בערוץ היוטיוב מהליה, במסד הנתונים הקולנועיים IMDb (באנגלית) מהליה, באתר אפל מיוזיק (באנגלית) מהליה, באתר ספוטיפיי מהליה, באתר סאונדקלאוד (באנגלית) מהליה, באתר Last.fm (באנגלית) מהליה, באתר AllMusic (באנגלית) מהליה, באתר MusicBrainz (באנגלית) מהליה, באתר דיזר מהליה, באתר Discogs (באנגלית) מהליה, באתר Songkick (באנגלית) מהליה, באתר Genius מהליה, באתר טיידל (באנגלית) Collins, Hattie (10 בדצמבר 2015). "10 things you need to know about mahalia". i-D. Vice. נבדק ב-6 באפריל 2017. {{cite web}}: (עזרה) Head Space - EP by Mahalia (באנגלית בריטית), נבדק ב-2019-11-01 Never Change - EP by Mahalia (באנגלית בריטית), נבדק ב-2019-11-01 O'Connor, Roisin (1 בנובמבר 2016). "New music to listen to this week: Mahalia". The Independent. London. נבדק ב-6 באפריל 2017. {{cite news}}: (עזרה) Mahalia: Diary of Me: Credits". AllMusic. Accessed 15 August 2017 Diary of Me by Mahalia, Genius (באנגלית) Seasons - EP by Mahalia (באנגלית אמריקאית), נבדק ב-2019-11-01 Beaumont-Thomas, Ben (2018-12-07). "Brits critics' choice award won by Sam Fender". The Guardian (באנגלית בריטית). נבדק ב-2020-04-28. "Critics' Choice Award Shortlist Announced!". BRIT Awards (באנגלית). נבדק ב-2018-11-29. Mahalia Launches Debut Album 'Love & Compromise', Clash Magazine (באנגלית) Love and Compromise by Mahalia, Genius (באנגלית) Lucy O'Toole, Mahalia announces her debut album Love & Compromise, Hotpress Savage, Mark (2020-01-11). "Lewis Capaldi and Dave lead Brit Award nominees". BBC News (באנגלית בריטית). נבדק ב-2020-04-28. Isolation Tapes by Mahalia, Genius (באנגלית) music, Guardian (2024-03-02). "Brit awards 2024 – full list of winners". The Guardian (באנגלית בריטית). ISSN 0261-3077. נבדק ב-2024-03-10.
לילה שקט עבר על כוחותינו בסואץ

"לילה שקט עבר על כוחותינו בסואץ" הוא שיר שכתב, הלחין וביצע מאיר אריאל. השיר נכתב מיד לאחר מלחמת יום הכיפורים מתוך חוויותיו האישיות של אריאל, ויצא לאור בשנת 1984 באלבומו "...וגלוי עיניים". מאיר אריאל היה לוחם בחטיבת הצנחנים. לאחר מלחמת ששת הימים כתב את השיר "ירושלים של ברזל" על בסיס השיר "ירושלים של זהב", לאחר שהשתתף בקרבות לכיבוש ירושלים. במלחמת יום הכיפורים שירת אריאל במילואים בסיני במסגרת גדוד 416 של חטיבת הצנחנים 247. בתקופה בה ישב הגדוד באזור העיר סואץ לאחר הפסקת האש, כתב את השיר. במהלך המלחמה הגיע דורי בן זאב, חברו של אריאל, לסואץ כדי להקליט תוכנית לגלי צה"ל. בהקלטה ביצע אריאל ארבעה שירים שכתב, וביניהם גם שיר זה. התוכנית לא שודרה לבסוף. לדברי מאיר אריאל הוא קרא את הספר "איים בזרם" בעת שירות המילואים עד לנקודה מסוימת, עלה לשמירה, ולאחר מכן כתב את השירה והמשיך בקריאת הספר. לדבריו השיר הוא "צילום אותנטי של מצב שהייתי בו, היחיד אולי שאני יכול להצביע עליו מכל השירים שכתבתי". בשנת 1975 הוציא אריאל תקליט שדרים לשיר, אך השיר לא נכנס לתקליטו הראשון של אריאל "שירי חג ומועד ונופל". בשנת 1984 נכלל השיר באלבום השני שהוציא אריאל "...וגלוי עיניים". בהקלטה זו נוספה בסוף השיר מספר שורות באנגלית בסוף השיר בו נקרא הנמען לחזור הביתה, וכן השורה "לילה שקט עבר על כוחותינו בצידון" המתייחסות למלחמת לבנון הראשונה. השיר בוצע ברבים מערבי המחווה השנתיים שנערכו לזכרו של אריאל. במופע שנערך בשנת 2000 ותועד על גבי האלבום "עם הגב לים", שר אותו אהוד בנאי. במופע שנערך ב־2001 ותועד באלבום "ערב כחול עמוק" שרה את השיר מיקה קרני. הדובר בשיר הוא חייל בשירות מילואים צבאי. הוא מספר על חוויותיו כחייל ובנוסף מספר את תמצית הספר "איים בזרם" שכתב ארנסט המינגוויי ויצא לאור בשנת 1970, ומהדורה עברית בתרגומו של אהרון אמיר יצאה בשנת 1972. ארבעת הבתים הראשונים של השיר מוקדשים לסיפור אודות תומאס האדסון שכתב המינגוויי. בהמשך עובר הדובר לדבר על עצמו: הוא מספר על המתרחש בשמירה, על מה שהוא רואה במשקפת ועל דיווח על חוליית אויב, עד שמגיע חייל אחר להחליף אותו. בסיום השיר חוזר הדובר אל הסיפור. בשיר מוזכר השיר "לך לך" של הפרברים ("ולך לך שרים לי במצעד הפזמונים, הייתי טס לא רק הולך מכאן כעת") בהופעות היה מספר מאיר אריאל בהקדמה לשיר את הרקע לשיר, הכולל את הווי החיילים בסיני. בשנות מלחמת ההתשה נהג "קול ישראל" להשתמש לעיתים ביומני החדשות ובחדשות עצמן בצירוף המילים "לילה שקט עבר על כוחותינו ..." נסים קלדרון (בשיתוף עודד זהבי), ארול אחד : מאיר אריאל - ביוגרפיה, עמ' 140–151, הוצאת כנרת, זמורה-ביתן, 2016 מילות השיר, באתר שירונט מאיר אריאל - לילה שקט עבר על כוחותינו בסואץ, סרטון באתר יוטיוב (אורך: 4:54) מידע על לילה שקט עבר על כוחותינו בסואץ בקטלוג הספרייה הלאומית מאיר אריאל ולהקת כריזמא, לילה שקט עבר על כוחותינו בסואץ, הופעה בהארד רוק קפה, 1996, סרטון באתר יוטיוב (אורך: 10:12) אורי הייטנר, פינתי השבועית ברדיו: לילה שקט עבר על כוחותינו בסואץ, בבלוג של אורי הייטנר, 11 ביוני 2012 חן מלול, מאיר אריאל כותב מהחזית, בבלוג "הספרנים" של הספרייה הלאומית, 4 במרץ 2018 ניסים קלדרון, ארול אחד, עמ' 145-146. מאיר אריאל – לילה שקט עבר על כוחותינו בסואץ, באתר soundcloud (הספרייה הלאומית), הוקלט ב-1986 לילה שקט עבר על ארנסט המינגוויי, באתר האינטרנט של עופר גביש
ים לאזארב

ים לאזארב (באנגלית: Lazarev Sea; ברוסית: Море Лазарева) הוא שמו המוצע של אזור ימי בשולי האוקיינוס הדרומי, לחופי אנטארקטיקה. ההצעה לשם זה הוגשה בשנת 2002 לארגון ההידרוגרפיה הבינלאומי. ים לאזארב מצוי ממזרח לים המלך הוקון השביעי, וממערב לים ריסר-לארסן. ים לאזארב ממוקם בין קו האורך 0° (המרידיאן הראשי) לבין קו האורך 14° מזרח. שטחו של הים 929,000 קמ"ר. שמו של ים לאזארב ניתן לו בשנת 1962 על ידי המשלחת האנטארקטית הסובייטית. הים נקרא על שמו של האדמירל הרוסי מיכאיל לאזארב שהפליג סביב אנטארקטיקה יחד עם פביאן גוטליב פון בלינגסהאוזן בשנת 1820. מאחר שהצעת השם לארגון ההידרוגרפיה הבינלאומי לא אושרה, שם זה אינו מופיע באטלסים ומפות מערביות (אמריקאיות ובריטיות), אך מופיע באטלסים ומפות סובייטיים ורוסיים. עומקו הממוצע של הים 3,000 מטרים מתחת לפני הים. העומק המרבי 4,500 מטרים מתחת לפני הים. • Hinz, K., Neben, S., Gouseva, Y.B. et al., A Compilation of Geophysical Data from the Lazarev Sea and the Riiser-Larsen Sea, Antarctica, Mar Geophys Res (2004) 25: 233. https://doi.org/10.1007/s11001-005-1319-y ים לאזארב באתר marineregions טמפרטורת מים עדכנית בים לאזארב, וסטטיסטיקות טמפרטורה מפה בטיטרמית של האוקיינוס הדרומי (ובו ים לאזארב) מידע גאוגרפי מתוך האנציקלופדיה הסובייטית הגדולה
איינסלי מייטלנד-ניילס

איינסלי קורי מייטלנד-ניילס (באנגלית: Ainsley Cory Maitland-Niles; נולד ב-29 באוגוסט 1997) הוא כדורגלן אנגלי המשחק בעמדת הקשר, הקיצוני והמגן הימני באולימפיק ליון. מייטלנד-ניילס גדל בלונדון, ושיחק באקדמיית הכדורגל ובכל קבוצות מחלקות הנוער של ארסנל. ב-24 באוקטובר 2014, לאחר עונת פריצה בקבוצת הנוער, חתם על חוזה מקצועי ראשון בקבוצה. ב-9 בדצמבר 2014 ערך את הופעת הבכורה שלו בקבוצה כשעלה כמחליף בניצחון קבוצתו 4–1 על גלאטסראיי במסגרת ליגת האלופות. בעת המשחק הוא היה בגיל 17 שנים ו-102 ימים, והפך לשחקן השני הצעיר ביותר שייצג את ארסנל בליגת האלופות. ב-13 בדצמבר 2014 ערך את הופעת הבכורה שלו בפרמייר ליג כשעלה כמחליף בניצחון קבוצתו 4–1 על ניוקאסל יונייטד. ב-2 ביולי 2015 הושאל לאיפסוויץ' טאון לעונת 2015/2016. את שערו הראשון, שהיה שערו הראשון אי פעם בקבוצת בוגרים כבש ב-3 בנובמבר 2015, בניצחון קבוצתו 2–0 על בולטון וונדררס. בעונה שאחריה חזר לשחק בארסנל. ב-12 ביוני 2018 חתם על חוזה ארוך טווח בארסנל. ב-1 בפברואר 2021, מייטלנד-נילס הושאל לווסט ברומיץ' אלביון על בהשאלה עד לסיום העונה. ב-8 בינואר 2022 הושאל מייטלנד-ניילס לרומא עד לסוף העונה. ב-7 באוגוסט 2023 חתם באולימפיק ליון לארבע שנים. ב-9 בספטמבר 2020 ערך את הופעות הבכורה בנבחרת אנגליה הבוגרת כשעלה כמחליף במסגרת ליגת האומות נגד דנמרק, במשחק שהסתיים בתיקו מאופס. ארסנל מגן הקהילה: 2017 גביע הפוטבול ליג (סגנות): 2017/2018 רומא קונפרנס ליג (1): 2021/22 נבחרת אנגליה בכדורגל עד גיל 20 גביע העולם בכדורגל עד גיל 20: 2017 שחקן החודש של איפסוויץ' טאון: ספטמבר 2015 מדיה וקבצים בנושא איינסלי מייטלנד-ניילס בוויקישיתוף איינסלי מייטלנד-ניילס, ברשת החברתית אקס (טוויטר) איינסלי מייטלנד-ניילס, ברשת החברתית אינסטגרם איינסלי מייטלנד-ניילס, באתר Transfermarkt איינסלי מייטלנד-ניילס, באתר Soccerway איינסלי מייטלנד-ניילס, באתר BDFutbol איינסלי מייטלנד-ניילס, באתר WorldFootball.net איינסלי מייטלנד-ניילס, באתר National Football Teams איינסלי מייטלנד-ניילס, באתר FootballDatabase.eu איינסלי מייטלנד-ניילס, באתר ESPN "Ainsley Maitland-Niles". Arsenal F.C. "Young duo sign professional terms". Arsenal Football Club. נבדק ב-9 בדצמבר 2014. {{cite web}}: (עזרה) "Galatasaray vs Arsenal 0–3". Soccerway. נבדק ב-9 בדצמבר 2014. {{cite web}}: (עזרה) "Arsenal vs. Newcastle United". Soccerway. נבדק ב-13 בדצמבר 2014. {{cite web}}: (עזרה) "Ipswich 2–0 Bolton". BBC Sport. 3 בנובמבר 2015. נבדק ב-9 בנובמבר 2015. {{cite news}}: (עזרה) "Ainsley signs new long-term contract". Arsenal F.C. Maitland-Niles joins Albion on loan, West Bromwich Albion (באנגלית) Rostance, Tom (6 באוגוסט 2017). "Arsenal 1–1 Chelsea". BBC Sport. נבדק ב-24 באפריל 2019. {{cite news}}: (עזרה) McNulty, Phil (25 בפברואר 2018). "Arsenal 0–3 Manchester City". BBC Sport. נבדק ב-24 באפריל 2019. {{cite news}}: (עזרה) "Under 20 World Cup: England beat Venezuela in final". BBC Sport. "Venezuela U20 0–1 England U20: Young Lions lift World Cup to make history". Vavel.com. "Ainsley Maitland-Niles proves he's on his way to being an Arsenal regular by winning monthly award with Ipswich". The Metro.
קרל אוגוסט, נסיך הכתר של סקסוניה-ויימאר-אייזנך (1912–1988)

קרל אוגוסט, נסיך הכתר של סקסוניה-ויימאר-אייזנך (בגרמנית: Karl-August von Sachsen-Weimar-Eisenach;‏ 28 ביולי 1912 – 14 באוקטובר 1988) היה נסיך גרמני וראש בית סקסוניה-ויימאר-אייזנך. הוא נולד בשלוס וילהלמשטאל, כבנו הבכור ויורשו של וילהלם ארנסט, הדוכס הגדול של סקסוניה-ויימאר-אייזנך, ואשתו השנייה, פאודורה, נסיכת סקסוניה-מיינינגן, בתם של פרידריך יוהאן, נסיך סקסוניה-מיינינגן ואדלייד, רוזנת ליפה-ביסטרפלד. ב-9 בנובמבר 1918 נאלץ אביו לוותר על כסאו, בעקבות התבוסה במלחמה והמהפכה הגרמנית שהתחוללה בעקבותיה. מכיוון שהיה שליט שנוא על תושבי הדוכסות, עקב התנהגותו הגסה, שמחו מאוד התושבים על התפטרותו, והוא ברח עם משפחתו לאחוזת המשפחה בהיינריכאו שבשלזיה. בשנת 1923 מת אביו, וקרל אוגוסט הפך לראש בית סקסוניה-ויימאר-אייזנאך. עד 1922, קרל אוגוסט היה השלישי בסדר הירושה של ממלכת הולנד, אולם באותה שנה נחקק תיקון לחוקה שרק צאצאיה של וילהלמינה יוכלו למלוך בהולנד. קרל אוגוסט היה קצין בוורמאכט ושירת בגדוד טנקים. ביוני 1945 הוא ברח עם משפחתו למערב גרמניה, ממש לפני שהצבא האדום החליף את הכיבוש האמריקאי בתורינגיה. קרל אוגוסט מת ב-14 באוקטובר 1988 בשיינן על גדות אגם קונסטנץ, מבלי שחזר אי פעם למולדתו, ובנו מיכאל ירש את תאריו. ב-5 באוקטובר 1944 התחתן קרל אוגוסט בטירת וארטבורג עם הברונית אליזבת פון ונגנהיים-וינטרשטיין, בתם של הברון אותמר פון ונגנהיים-וינטרשטיין ומוד פון טרויצשלר, ממנה נולדו לו שלושה ילדים: אליזבת סקסוניה-ויימאר-אייזנך (נולדה ב-22 ביולי 1945), התחתנה עם מינדרט דידריק דה קאנט. מיכאל, נסיך סקסוניה-ויימאר-אייזנך (נולד ב-15 בנובמבר 1946), התחתן עם רנטה הנקל, ולאחריה התחתן עם דאגמאר הנינגס. ביאטריס-מריה סקסוניה-ויימאר-אייזנך (נולדה ב-11 במרץ 1948), התחתנה עם מרטין דוידסון.
קוברה מונוקלית

קוברה מונוקלית (שם מדעי: Naja kaouthia) היא מין של קוברה ממוצא דרום אסייתי הקרובה מאוד לקוברת המשקפיים ובעבר סווגה כתת-מין שלה. בדומה לקרובתה הממושקפת היא פופולרית בהופעות נחשים ברחבי אסיה, אף שהיא ארסית מאוד. היא קרויה על שם צורת המונוקל שעל עורפה. אורכה של הקוברה 1.35-1.5 מטר כשהגדולה ביותר הגיע לאורך 2.3 מטר. הקוברה אפורה כהה, חומה ושחורה עם בטן בהירה והיא בעלת מפרש עור רחב היכול להיפרש מצידי צווארה בעודה מתרוממת כדי להרשים יריבים בעוד זוג כתמים שחורים בולטים במרכז הצוואר הפרוש ותחתיו פס עבה ושחור לאורך הצוואר. הראש כהה עם עיניים גדולות ופה בהיר בעל לשון מפוצלת. הקוברה יכולה להצליף במהירות בתוקף המתקרב אליה בעזרת הורדה מהירה של הצוואר ושליחתו קדימה. תפוצת הקוברה בטבע היא בביצות, שדות אורז, מנגרובים, בתות ויערות עד לגובה 1 ק"מ. היא מצויה במגוון סביבות אך צריכה מקווי מים בקרבתה. לעיתים רבות היא נמצאת ליד מגורי אנשים ואף בכמה ערים. תפוצתה היא ממרכז הודו, דרך נפאל, וייטנאם, דרום סין, קמבודיה, בנגלדש, בהוטן, מיאנמר, לאוס, תאילנד וחלק מחצי האי המלאי. ברוב תפוצתה היא יבשתית. הקוברה היא פעילת לילה המחפשת טרף קטן. הקטנים ניזונים בעיקר מקרפדות אך הגדולים יטרפו מכרסמים שונים, נחשים אחרים ולעיתים גם דגים. את הטרף הם הורגים בהכשה מהירה משיני הארס שלהם, בדרך כלל מתוך מארב מוסווה. במין קוברה זו הזכרים והנקבות נשארים יחדיו לטפל בביצים - 18-33 בכל הטלה. הביצים מוטמנות בקרקע וההורים שומרים עליהם מטורפים. קוברה זו היא האחראית למרבית ההרוגים מהכשת נחשים בתאילנד. הארס שלה מורכב מנוירוטוקסינים הפוגעים בעצבים וגורמים לשיתוק מהיר ולמוות תוך שעה אחת. עם זאת הקורבן יכול לכרות לעצמו את האיבר שנפגע בטרם עת. מדיה וקבצים בנושא קוברה מונוקלית בוויקישיתוף קוברה מונוקלית, באתר ITIS (באנגלית) קוברה מונוקלית, באתר NCBI (באנגלית) קוברה מונוקלית, באתר Animal Diversity Web (באנגלית) קוברה מונוקלית, באתר האנציקלופדיה של החיים (באנגלית) קוברה מונוקלית, באתר GBIF (באנגלית) קוברה מונוקלית באתר הרשימה האדומה של IUCN
קרחון קירקפאטריק

קרחון קירקפאטריק (באנגלית: Kirkpatrick Glacier) הוא קרחון בארץ מרי בירד שבאנטארקטיקה. קרחון קירקפאטריק הוא קרחון יובלי ארוך, הזורם מערבה לאורך הצד הדרומי של רמת מקדונלד, ונשפך לצידו המזרחי של קרחון הל בחוף הים של ארץ מרי בירד. אורכו של הקרחון 19.3 קילומטרים. הקרחון נמצא בגובה של 521 מטרים מעל פני הים. הקרחון מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שבוצעו על ידי צי ארצות הברית בין השנים 1965–1959. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של תומאס וו. קירקפאטריק (Thomas W. Kirkpatrick) ממשמר החופים של ארצות הברית, שהיה קצין מבצעים בחיל התמיכה הימי של ארצות הברית (U.S. Naval Support Force) במהלך מבצע קיפאון עמוק בשנים 1973–1972. קרחון קירקפאטריק באתר הסקר הגאולוגי של ארצות הברית קרחון קירקפאטריק באתר הגאזט האנטארקטי של ממשלת אוסטרליה קרחון קירקפאטריק באתר הגאזט האנטארקטי המשווה SCAR של ממשלת אוסטרליה מפת אזור קרחון קירקפאטריק מידע גאוגרפי והיסטורי מידע גאוגרפי